ไล่แมลงสาบ กำจัดมดและแมลงสาบ ไล่มด
catnip (ตำแยแมว/กัญชาแมว) นอกจากแมวติดใจแล้วยังมีสรรพคุณช่วยไล่แมลงสาบได้ด้วย ให้เอาแคทนิปใส่ถุงเล็กๆ (ถุงเครื่องหอม) แล้วกระจายวางตามจุดต่างๆ ทั่วบ้าน อย่าลืมที่สูงๆ อย่างบนชั้นวางของ ตู้กับข้าว และอื่นๆ ด้วยเพราะแมลงสาบชอบไปสุมหัวกันตามที่สูงๆ แช่แคทนิปในน้ำนิดหน่อย แล้วเคี่ยวทิ้งไว้สักพัก จากนั้นกรอกใส่ขวดสเปรย์ ใช้น้ำแคทนิปนี้ฉีดตามบัวเชิงผนัง ในตู้กับข้าว ตู้ต่างๆ ใต้อ่างล้างจานและตู้เย็น รวมถึงจุดอื่นๆ ที่เจอแมลงสาบบ่อยๆ ระวังอย่าฉีดสเปรย์นี้ถ้าเลี้ยงแมว มีอีก 2 - 3 อย่างที่แมลงสาบไม่ชอบ เลยช่วยไล่มันไปโดยปริยาย เช่น ใบกระวาน แตงกวา และกระเทียม พวกนี้เขาพิสูจน์วิจัยกันมาแล้ว ว่าช่วยไล่แมลงสาบไม่ให้บุกบ้านคุณได้ ลองเอาไปวางตามจุดต่างๆ ของบ้านดู รับรองหมดปัญหาแมลงสาบ ใบกระวานกับกระเทียมไม่เน่าง่ายๆ แต่แตงกวานี่ตัวดี เพราะงั้นต้องวางแตงกวาบริเวณที่จำได้ และเปลี่ยนใหม่ง่ายๆ เป็นยากำจัดมดและแมลงสาบสูตรธรรมชาติ ที่ใช้ในบ้านได้ปลอดภัยดี โดยที่สัตว์รบกวนยังตายสนิท แป้งสาลี (flour) จะเป็นตัวล่อมดและแมลงสาบ ให้มาถูกฆ่าด้วยกรดบอริก เวลาผสมต้องสวมถุงมือตลอด โดยผสมกรดบอริก 1 ถ้วยตวง (120 กรัม) กับแป้ง 1 ถ้วยตวง (120 กรัม) แล้วเติมน้ำลงไปให้เหลว  เทส่วนผสมที่ได้ลงในภาชนะขนาดเล็ก เช่น ถ้วยหรือฝาขวดโหล จากนั้นเอาไปวางตามมุมต่างๆ ของบ้านที่มดและแมลงสาบชอบมาเพ่นพ่าน เช่น ใต้ตู้เย็น และหลังตู้กับข้าว หรือจะเอาไปวางนอกบ้านก็ได้ หรือเอาสำลีก้อนไปชุบน้ำยาทำเองนี้ให้ชุ่ม แล้วเอาไปวางตรงจุดที่มดและแมลงสาบชุม  กรดบอริกนี้เป็นพิษ เพราะงั้นต้องเก็บให้พ้นมือเด็กและสัตว์เลี้ยง อีกสูตรที่ใช้กำจัดมดและแมลงได้ชะงัด ก็คือผงบอแรกซ์ผสมกับน้ำตาลไอซิ่ง ซึ่งก็ใช้หลักการเดียวกับกรดบอริกผสมแป้ง ให้ผสมผงบอแรกซ์ 2 ส่วนกับน้ำตาลไอซิ่ง 1 ส่วน จากนั้นผสมน้ำมันหอมระเหยเปปเปอร์มินต์ 2 - 3 หยดลงไปด้วย  ผสมแล้วเอาไปโรยตามจุดที่มดและแมลงสาบชอบมาเพ่นพ่าน หรือผสมน้ำเข้าไปให้ส่วนผสมนี้เหลว จากนั้นเอาสำลีก้อนมาชุบ แล้วเอาไปวางตรงจุดที่มดและแมลงสาบชุม หาภาชนะพลาสติกเก่าๆ ที่สะอาดมา แล้วเจาะรูเล็กๆ ที่ขอบ แต่ถ้าจะวางกับดักในบ้าน ก็ต้องเจาะหลายรูหน่อย ย้ำว่าถ้าวางกับดักนอกบ้าน ให้เจาะรูเดียวเท่านั้น ให้ผสมผงบอแรกซ์ 1 ถ้วยตวง (120 กรัม) กับน้ำตาล 1 ถ้วยตวง (120 กรัม) ในชาม จากนั้นเติมน้ำ น้ำผึ้ง หรือไขมันจากเบคอนลงไปเพื่อให้ส่วนผสมแฉะขึ้น ปั้นส่วนผสมเป็นลูกๆ แล้วเอาไปวางในฝาภาชนะพลาสติก จากนั้นคว่ำถ้วยครอบไว้ ใช้วางดักมดและแมลงสาบตามจุดที่ต้องการได้เลย อีกวิธีกำจัดมดและแมลงสาบแบบไม่ใช้ยาฆ่าแมลง คือใช้เบคกิ้งโซดากับน้ำตาลนั่นเอง โดยน้ำตาลจะเป็นตัวล่อมดและแมลงสาบมาให้ตายเพราะเบคกิ้งโซดา วิธีทำคือผสมน้ำตาล 1 ส่วนกับเบคกิ้งโซดา 1 ส่วนให้เข้ากัน จากนั้นเอาไปวางในถ้วยหรือฝาเล็กๆ เสร็จแล้วเอาไปวางในจุดที่มดและแมลงสาบชุม จะวางถ้วยน้ำไว้ใกล้ๆ กันด้วยก็ได้ เพราะถ้ามดหรือแมลงสาบกินน้ำต่อ จะทำให้เบคกิ้งโซดายิ่งทำปฏิกิริยาเร็วขึ้น เอาส่วนผสมนี้ไปวางใต้ตู้เย็น ในตู้กับข้าว หรือใกล้ๆ ประตู คุณทำกับดักมดและแมลงสาบแบบไม่ต้องกลัวสารพิษได้เอง โดยใช้ปิโตรเลียมเจลลี่ แค่เอาใส่ถ้วยเล็กๆ เติมน้ำตาลหรือแป้งลงไปเพื่อล่อมดและแมลงสาบมา จากนั้นเอาไปวางตรงไหนก็ได้ที่มดและแมลงสาบจะเข้ามาติดกับได้ง่ายๆ ถ้าเลือกใช้วิธีนี้ ต้องคอยเปลี่ยนกับดักเรื่อยๆ โดยเทของเก่าออกแล้ววางปิโตรเลียมเจลลี่ใหม่เข้าไป น้ำมันหอมระเหยบางตัวใช้ไล่มดให้พ้นบ้านคุณได้ แค่เลือกน้ำมันหอมระเหยต่อไปนี้ หยดใส่สำลีก้อน 2 - 3 หยด แล้วใช้เช็ดตามจุดต่างๆ ที่มดเข้าบ้านได้ ถ้าใช้หลายน้ำมันหลายกลิ่นรวมกัน ยิ่งช่วยไล่มดได้ดี ลองใช้น้ำมันเปปเปอร์มินต์ น้ำมันทีทรี น้ำมันกานพลู น้ำมันเลมอน และน้ำมันส้มดู น้ำมันกานพลูใช้กำจัดได้ทั้งมดและแมลงสาบ ถือเป็นน้ำมันหอมระเหยที่เข้มข้นและแรงมาก เพราะงั้นให้เอาไปผสมอย่างอื่นด้วย วิธีคือให้ผสมน้ำบริสุทธิ์ ¼ ถ้วยตวง (ประมาณ 60 มล.) กับวอดก้า ¼ ถ้วยตวง (ประมาณ 60 มล.) แล้วเติมน้ำมันหอมระเหยเปปเปอร์มินต์ 15 หยด น้ำมันทีทรี 15 หยด และน้ำมันกานพลู 1 - 3 หยด จากนั้นกรอกใส่ขวดสเปรย์  ฉีดพ่นน้ำมันบริเวณที่เจอมดและแมลงสาบ รวมถึงตามประตูและทางเข้าบ้านด้วย ให้เปลี่ยนน้ำมันทีทรีเป็นน้ำมันเปปเปอร์มินต์ 15 หยดแทน ถ้าจะใช้ฉีดบริเวณที่คุณต้องกินหรือทำอาหาร บางคนไม่ชอบใช้กรดบอริก เพราะเป็นพิษกับคนได้ เพราะงั้นก็ดินเบา หรือ diatomaceous earth นี่แหละ เพราะถ้าเผลอเข้าปากก็ไม่เป็นอันตราย วิธีใช้คือให้โรยบางๆ บริเวณทางเดิน ทางเข้าบ้าน และจุดอื่นๆ ที่คิดว่าน่าจะมีมดและแมลงสาบ ผสมน้ำ 1 ส่วนกับแอลกอฮอล์ล้างแผล 1 ส่วน ตามด้วยน้ำมันมะกอก หรือน้ำส้มสายชูกลั่นขาว 1 ส่วน เสร็จแล้วกรอกใส่ขวดสเปรย์ เวลาเห็นแมลงสาบเมื่อไหร่ก็ฉีดใส่ได้เลย เพื่อเคลือบเปลือกหุ้มด้านนอกของแมลงสาบ ทำให้หายใจไม่ออก และตายในที่สุด ขอแค่มีรอยแตกนิดเดียว มดที่จ้องจะหาอาหารก็เข้าบ้านคุณได้แล้ว เพราะงั้นถ้าจะป้องกันไม่ให้มดเข้าบ้านแต่แรก ก็ต้องใช้ cream of tartar อุดตามรอยแตกที่มดน่าจะเข้าได้ เพื่อไล่และป้องกันไม่ให้มดเข้าบ้าน คุณไล่มดได้ด้วยวิธีธรรมชาติโดยใช้สิ่งของต่างๆ ในบ้าน ลองวางของพวกนี้ตามทางเข้าบ้านดู จะช่วยไล่และป้องกันไม่ให้มดเข้าบ้านได้ เช่น กากกาแฟ กระเทียมผสมซินนามอน (อบเชย) พริกป่น ปาปริก้า เปปเปอร์มินต์ หรือกานพลู เลมอนก็ใช้ไล่มดได้ โดยบีบน้ำใส่ตามทางเข้า รวมถึงเอาเปลือกเลมอนไปวางตาม 2 ข้างทาง มดไม่ชอบมินต์ เพราะงั้นถ้าปลูกไว้ตามบ้าน ก็ช่วยไล่มดได้แน่นอน แถมรอบๆ บ้านยังจะหอมกลิ่นมินต์ เอามาทำอาหารหรือขนมได้ด้วย ลองปลูกมินต์รอบฐานด้านนอกของบ้านดู รับรองมดไม่มาเยือน หรือปลูกมินต์ใส่กระถาง วางไว้ตามทางเข้าบ้านก็ได้
วางแคทนิป (catnip) ให้ทั่วบ้าน. ทำสเปรย์เอาไว้ฉีดไล่. ไล่ด้วยน้ำยาสูตรธรรมชาติอื่นๆ. ผสมกรดบอริกกับแป้งเข้าด้วยกัน. ผสมบอแรกซ์กับน้ำตาลไอซิ่ง. ทำกับดักจากกรดบอริก. ผสมเบคกิ้งโซดากับน้ำตาล. ทำกับดักจากปิโตรเลียมเจลลี่. ลองใช้น้ำมันหอมระเหย. ผสมยาฆ่าแมลงจากน้ำมันกานพลู. โรยดินเบา (diatomaceous earth) รอบๆ บ้าน. ทำสเปรย์ฉีดแมลงสาบ. อุดรูที่มดเข้าได้ ด้วยครีมออฟทาร์ทาร์. ใช้ยาไล่มดตามธรรมชาติที่ทุกทางเข้า. ปลูกสะระแหน่หรือมินต์รอบๆ บ้าน.
https://www.wikihow.com/Kill-Cockroaches-or-Ants-Without-Pesticide https://www.wikihow.com/Kill-Cockroaches-or-Ants-Without-Pesticide https://www.wikihow.com/Kill-Cockroaches-or-Ants-Without-Pesticide
Repelling Roaches Killing Roaches and Ants Repelling Ants